Chránená krajinná oblasť Český ráj

Chránená krajinná oblasť Český ráj je najstaršou chránenou krajinnou oblasťou v Česku. Vyhlásená bola v roku 1955 a v roku 2002 došlo vládnym nariadením k jej rozšíreniu o oblasť Maloskalska a Prachovských skál. Zaberá územie o rozlohe cca 181,5 km². Pri príležitosti 50 výročia vyhlásenia bol Českému raju pridelený status Globálny geopark UNESCO. CHKO sa rozkladá na území troch krajov a štyroch okresov - Královohradecký kraj (okres Jičín), Liberecký kraj (okresy Semily a Jablonec nad Nisou) a Stredočeský kraj (okres Mladá Boleslav). Správa CHKO Český ráj sídli v Turnove. Vymedzenie CHKO Chránená krajinná oblasť Český ráj leží vo vnútri v širšom zmysle, oblasti turistického regiónu Český ráj a je rozdelená do troch samostatných častí. Najväčšia z nich je približne medzi Mnichovým Hradišťom, Turnovom a Sobotkou (zahŕňa oblasť Mužského a Příhrazských skál, Hruboskalsko a okolie Trosiek). Druhá časť leží medzi Turnovom, Malou Skálou a Kozákovom (oblasť Maloskalska, Suchých skál a vrchu Kozákova). Tretia časť je najmenšia a je približne medzi Jičínom a Mladějovom (sem spadá oblasť Prachovských skál). Prírodné pomery Geológia Väčšinu podložia chráneného územia tvoria tzv. kvádrové pieskovce, ktoré tu boli uložené v období kriedy. V období terciéru bola v oblasti aktívna sopečná činnosť, vzniklo tu mnoho podpovrchových telies. Okolité kriedové sedimenty boli časom rozrušené a odnesené riekami, pretože sú menej odolné než tvrdé magmatické horniny. Týmto spôsobom vznikol aj najznámejší kopec a dominanta Českého raja - Trosky. Hora Kozákov (744 m n. m.) je známym náleziskom drahých kameňov (najmä odrôd kremeňa). Na území CHKO sú evidované stovky jaskýň a skalných dutín, najvýznamnejšie sa nachádzajú v prírodnej rezervácii Klokočské skály. Dve jaskyne v území sú uzavreté pre verejnosť z dôvodu ochrany podkovára krpatého (Sklepy pod Troskami a Krtola). Z rovnakého dôvodu je uzavretá tesaná pieskovcová štôlňa na úpätí Kozákova. Maloplošné chránené územia PR Apolena PR Bažantník PR Bučiny u Rakous PR Hruboskalsko PP Libunecké rašeliniště PP Libuňka PR Klokočské skály NPP Kozákov PP Meziluží PR Na hranicích PP Na Vápenici PP Oborská luka PP Ondříkovický pseudokrasový systém PR Podtrosecká údolí PR Prachovské skály PR Příhrazské skály PP Rybník Vražda NPP Suché skály PP Tachovský vodopád PP Trosky PR Údolí Plakánek PP V Dubech PP Vústra PR Žabakor V správe CHKO sú aj dve územia, ktoré ležia mimo chránenú oblasť: NPP Bozkovské dolomitové jeskyně NPP Strážník Referencie Pozri aj Český ráj Externé odkazy Správa CHKO Český ráj Archivované 2016-04-03 na Wayback Machine Zdroj Tento článok je čiastočný alebo úplný preklad článku Chráněná krajinná oblast Český ráj na českej Wikipédii.